stanford-oval/wikipedia huggingface dataset:
שלומית ווגמן-רטנר
ביוגרפיה

ילידת ערד. בוגרת תואר ראשון במשפטים ובמנהל עסקים בהצטיינות מהאוניברסיטה העברית בשנת 2001. התמחתה בבית המשפט העליון אצל הנשיא השופט אהרן ברק בשנים 2001–2002.
בעלת תואר שני (LL.M) ודוקטורט (JSD) מבית הספר למשפטים של אוניברסיטת ייל בארצות הברית, בשנים 2003 ו-2007. בוגרת תוכנית הדוקטורנטים של אוניברסיטת אוקספורד והאקדמיה למדעים בבייג'ינג לשנת 2005.
כיהנה כעמיתת מחקר במכון לחקר חברת המידע של אוניברסיטת ייל בשנים 2003–2007. עורכת-משותפת של ספר בנושא Cybercrime בהוצאת NYU (עם פרופ' בלקין ואחרים). הייתה חברה בצוות ההקמה של הרשות למשפט וטכנולוגיה במשרד המשפטים (כיום הרשות להגנת הפרטיות) בשנת 2005. שימשה כמרצה מן החוץ באוניברסיטת תל אביב, אוניברסיטת בר-אילן ובמרכז הבינתחומי בתחומי משפט, מדיניות ציבורית וטכנולוגיה בשנים 2009–2012.
עבדה כעורכת דין במשפט מסחרי במשרד עורכי הדין Wachtell Lipton Rosen Katz בניו יורק בשנים 2007–2009, ובמשרד עורכי הדין גרוס-חודק ושות' בשנים 2009–2011.
כיהנה כראש הרשות לאיסור הלבנת הון ומימון טרור בשנים 2016–2022, וכמ"מ ראש הרשות להגנת הפרטיות בשנים 2019–2021.
מכהנת כיום כחוקרת אורחת באוניברסיטת הרווארד בבית הספר קנדי למדיניות ציבורית ובבית הספר למשפטים.
פעילות ציבורית > הרשות לאיסור הלבנת הון ומימון טרור

בשנים 2011–2015 כיהנה בתפקיד היועצת המשפטית של הרשות לאיסור הלבנת הון ומימון טרור במשרד המשפטים.
בשנת 2016 נבחרה לתפקיד ראש הרשות לאיסור הלבנת הון ומימון טרור.
במהלך כהונתה הוכרה הרשות כאחת משתי הרשויות האפקטיביות ביותר בעולם. בתקופה זו, הרשות ביצעה קפיצת מדרגה בתפיסת המודיעין של הרשות וברמת האפקטיביות שלה. הרשות חוללה מספר רב של פרשיות הלבנת הון ומימון טרור, תמכה במאות חקירות כלכליות שהובילו להגשת כתבי אישום, הרשעות ותפיסות בהיקפים של מיליארדי ש"ח. מתודת האכיפה הכלכלית בישראל התבססה והובילה להתמוטטות ארגוני פשיעה משמעותיים.
בשנים אלו, הרשות העמיקה את פעילותה מול גופי האכיפה והביטחון בתחום המודיעין הפיננסי, הכפילה את גודלה והתבססה כגורם משפיע ומרכזי בישראל ובעולם. הרשות ועובדיה זכו בשורת פרסים עולמיים יוקרתיים, לרבות קבלת ציון האפקטיביות הגבוה ביותר בעולם, קבלת אות נציבות שירות המדינה להתייעלות, פרס החקירה הפיננסית הטובה בעולם מקבוצת אגמונט ועוד.
ד"ר ווגמן נבחרה כמנהלת מצטיינת במשרד המשפטים בשנים 2018 ו-2019.
ד"ר ווגמן הובילה את המהלך הלאומי להצטרפות מדינת ישראל לארגון ה-FATF (Financial Action Task Force), שהוא כח משימה בין-מדינתי הקובע את הסטנדרט הבינלאומי המחייב את כל מדינות העולם ואשר החברות בו תורמות משמעותית לכלכלת המדינות החברות בו. ישראל התקבלה לארגון כחברה ה-37, לאחר ביקורת מקצועית מקיפה שביצע הארגון. לאור קפיצת המדרגה המשמעותית שביצעה, דורגה ישראל שלישית בעולם באפקטיביות פעילותה, לאחר ארצות הברית ואנגליה. הערכת הסיכונים שביצעה ישראל הוגדרה על ידי הארגון כאחת המקיפות שבוצעו בעולם.
ההיערכות הלאומית בישראל לביקורת ה-FATF הובלה על ידי הרשות לאיסור הלבנת הון, וכללה 7 משרדי ממשלה, 25 רשויות ממשל ועשרות גופים מהסקטור הפרטי, במהלכה שופרו ביצועי המדינה בתחום בכ-80% בתוך 3 שנים. המהלך הובל על ידי צוות הרשות לאיסור הלבנת הון ללא מקור סמכות מחייב כלפי שאר השותפים בו. לאחר סיום הביקורת וההצטרפות לארגון ביצע משרד המשפטים תהליך למידה והפקת לקחים כדי ללמוד מהצלחת התהליך לטובת שכפול מנגנוני הצלחה בשירות המדינה.
במהלך כהונתה של ד"ר ווגמן בתפקיד ראש הרשות לאיסור הלבנת הון ומימון טרור, קידמה הרשות מספר רפורמות משמעותיות בתחום לרבות החלת משטר איסור הלבנת הון על נכסים וירטואליים (קריפטו), עבירות מס כעבירות מקור, צמצום השימוש במזומן, הסדרת תחום האשראי החוץ בנקאי, החלת צווי איסור הלבנת הון על סקטורים נוספים, החלת המשטר על עורכי דין ורואי חשבון, גיבוש רפורמה בחוק איסור הלבנת הון ועוד. ד"ר ווגמן יזמה את הרחבת סמכויותיה של הרשות לאיסור הלבנת הון כמפקחת בהיבטי האשראי החוץ בנקאי והקריפטו בהיבטי הלבנת הון.
ד"ר ווגמן הייתה הישראלית הראשונה שכיהנה בתפקיד בכיר בהנהלת ארגון ה-FATF העולמי. היא נבחרה לעמוד בראש קבוצת העבודה האופרטיבית, ה-RTMG Risk, Trends, and Methods Group בשנים 2019–2022, ובשנת 2020 שימשה בוועדה המייעצת לנשיא ארגון ה-FATF. בשנת 2022 הייתה מועמדת לנשיאות הארגון.
ד"ר ווגמן הובילה את המשלחת הישראלית לארגונים בינלאומיים מקצועיים נוספים: ארגוני Moneyval במועצת אירופה וקבוצת אגמונט.
פעילות ציבורית > הרשות להגנת הפרטיות

בשנים 2019–2022 כיהנה ד"ר ווגמן בתפקיד ממלאת מקום ראש הרשות להגנת הפרטיות במשרד המשפטים, זאת, נוסף על תפקידה ברשות לאיסור הלבנת הון ומימון טרור. המינוי בוצע על רקע המצב הפוליטי וקשיים משפטיים למנות מינויים המצריכים אישור ממשלה בתקופות הבחירות. יצוין כי ד"ר ווגמן הייתה חברה בצוות ההקמה של הרשות בשנת 2005.
במהלך תקופת כהונתה של ד"ר ווגמן בתפקיד ממלאת מקום ראש הרשות, הרשות להגנת הפרטיות נקלעה לשורת סוגיות ייחודיות סביב משבר הקורונה אשר הובילו לפגיעה קשה בפרטיות תושבי המדינה. בין השאר, הרשות קיבלה מעמד רשמי בחקיקה לראשונה כגורם מייעץ לממשלה (במסגרת חוק איכוני השב"כ) ופרסום שורת חוות דעת פומביות בנושא. עמדת הרשות, לפיה איכוני השב"כ פוגעים באופן לא מידתי בפרטיות ומתווה הפעולה החלופי שהציעה אומצו במלואם על-ידי בית המשפט העליון בפסק הדין שניתן בהרכב מורחב אשר עסק בחוקתיות החוק המסמיך של איכוני השב"כ. עמדת הרשות אומצה גם בפסיקת בג"ץ באשר לאי-העברת מידע על מתחסנים לעיריות.
בתקופה זו ביצעה הרשות מעבר לפעילות יוזמת וממוקדת בתחומי סיכון לאומיים. בין השאר, הרשות פרסמה עמדות וחוות דעת בהיקף גדול יותר במצטבר מאז הקמתה (מעל ל-50 עמדות לעומת 15 בכל העשור שקדם לכך). כמו כן, הגבירה הרשות להגנת הפרטיות את פעולת האכיפה וההרתעה, לרבות ביצוע מאות פיקוחי רוחב מגזריים ופרסום ממצאיהם לציבור, לצד הפעלה ראשונית של סמכויות אכיפה חדשניות באירועי אבטחת מידע, דוגמת חיוב במתן הודעה לנפגעי דלף המידע והגבלת העלאת השרתים לרשת.
משפחה

נשואה ואם לשלושה. מתגוררת בתל אביב. אחיה הוא הרופא והדוגמן יונתן ווגמן.
הערות שוליים

↑  סיכום קדנציה – ד"ר שלומית ווגמן, ראש הרשות לאיסור הלבנת הון ומימון טרור בשנים 2016–2022, באתר GOV.IL
1 2 3  FATF, FATF 4th Round Rating
↑  אביב לוי, ‏שלומית ווגמן על ההצטרפות ל-FATF: הכסף נעשה שווה יותר, באתר גלובס, 19 בדצמבר 2018
↑  FATF, Israel's measures to fight money laundering and the financing of terrorism and proliferation, https://www.fatf-gafi.org/publications/mutualevaluations/documents/mer-israel-2018.html
↑  FATF, סעיף 85 לדו"ח הביקורת, https://www.fatf-gafi.org/media/fatf/documents/reports/mer4/MER-Israel-2018.pdf
↑  ד"ר שלומית ווגמן - רטנר נבחרה לעמוד בראש קבוצת העבודה האופרטיבית של ארגון ה-FATF, באתר הרשות לאיסור הלבנת הון ומימון טרור, ‏03/12/2019
↑  נאום נשיא ה-FATF בכנס 20 שנה לחוק איסור הלבנת הון, בו ציין את הזמנת ראש הרשות להצטרף לוועדה.
↑  אתר השירותים והמידע הממשלתי, באתר GOV.IL
↑  עמיר קורץ, מ"מ ראש הרשות להגנת פרטיות: "איכוני השב"כ פוגעים באופן לא מידתי בפרטיות", באתר כלכליסט, 15 באוקטובר 2020
↑  בג"ץ 20/6732 האגודה לזכויות האזרח נ' הכנסת (1.3.2021)
1 2  הרשות להגנת הפרטיות מפרסמת דוח שנתי לסיכום פעילותה בשנת 2021, באתר gov.il, ‏22 במאי 2022
| --- | --- |
בקרת זהויות :  NLI: 987007416672405171
הלב של סאליבן

| --- | --- |

 ארץ מקור:  קנדה 
 מספר עונות:  2 
 מספר פרקים:  20 (נכון ל־9 ביוני 2024) 
 שידור
 רשת שידור:  CTV 
 תקופת שידור מקורית:  19 במרץ 2023 – הווה 
 קישורים חיצוניים
 אתר רשמי
 דף התוכנית ב-IMDb
 
הלב של סאליבן (באנגלית: Sullivan's Crossing) היא סדרת טלוויזיה קנדית המבוססת על סדרת ספרים של רובין קאר, ששודרה לראשונה ב-19 במרץ 2023 ב-CTV.
העונה הראשונה כללה 10 פרקים והסתיימה ב-14 במאי 2023.
העונה השנייה כללה אף היא 10 פרקים ועלתה לשידור ב-14 באפריל 2024.
בישראל משודרת הסדרה ב-Yes.
רקע

הסדרה מבוססת על סדרת רומנים מאת הסופרת רובין קאר, שכתבה גם את הספרים עליהם מבוססת הסדרה "וירג'ין ריבר". בסדרה מככבת מורגן קוהאן בתפקיד מגי סאליבן, נוירוכירורגית שמוצאת את עצמה בצרות משפטיות וחוזרת לעיר הולדתה שבנובה סקוטיה כדי להתחבר מחדש עם אביה המנוכר סאלי (סקוט פטרסון).
צוות השחקנים כולל גם את צ'אד מייקל מארי בתפקיד קאל, עוזרו של סאלי במגרש הקמפינג שהוא מנהל, את טום ג'קסון, אנדריאה מנאר וכן את לינדה בויד אלן האוקו, עמליה ויליאמסון, פיטר אאוטרברידג', דקוטה טיילור ולורן המרסלי בתפקידי משנה.
צוות השחקנים והדמויות > דמויות ראשיות

מורגן קוהאן – מגי סאליבן
סקוט פטרסון – סאלי
צ'אד מייקל מארי – קאל ג'ונס
טום ג'קסון – פרנק קריינבר
אנדריאה מנארד – עדנה קריינבר
צוות השחקנים והדמויות > דמויות משניות

לינדה בויד – פיבי לנקסטר
אלן האוקו – אנדרו מתיוס
עמליה ויליאמסון – לולה גונדרסון
פיטר אאוטרברידג' – וולטר
לורן המרסלי – קוני בויל
ריד פרייס – רוב
דקוטה טיילור – רייף
לינדורה – סידני שנדון
זיין מלוני בתור פין שנדון
ריצ'רד דונט בתור רוי גונדרסון
קאלם מקדונלד בתור קאלב מאייר
טי תומסון בתור ג'קסון קנדי
יו תומפסון בתור טום קנדי
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 19 במרץ 2023 | 14 במאי 2023 |
|  | 2 | 10 | 10 | 14 באפריל 2024 | 9 ביוני 2024 |
|  | 3 | 10 | 10 | 27 באפריל 2025 | TBA |
הפקה

הסדרה הופקה על ידי Reel World Management בשיתוף עם Bell Media ו-Fremantle. הפקת הסדרה החלה ביוני 2022 בנובה סקוטיה.
התוכנית מצולמת בשובי פארק, בדארטמות', נובה סקוטיה בקנדה.
הערות שוליים

↑  Morgan Mullin, "Halifax-shot series Sullivan's Crossing airs March 19". The Coast, March 9, 2023.
↑  "הלב של סאליבן" (yes), באתר www.israelhayom.co.il
↑  Katie Kelly, "'It hooked me pretty deeply': Actor Scott Patterson thrilled with premiere of 'Sullivan's Crossing'". CTV Atlantic, March 20, 2023.
↑   גילי איזיקוביץ, במציאות הנוכחית, כל מה שנחוץ כדי ליהנות מהסדרה הזו הוא מוח על מצב טיסה, באתר הארץ, 24 ביולי 2023
↑  "Robyn Carr’s Sullivan’s Crossing series to shoot in Nova Scotia for CTV".
↑  Holly Jones, "‘Virgin River’ Author’s Follow-Up ‘Sullivan’s Crossing’ Unveils First-Look Photos".
↑  Victoria Ahearn, "CTV drama Sullivan’s Crossing readies cameras for Nova Scotia".
סוהיל מלחם

סוהיל מלחם (בערבית: سهيل ملحم; נולד ב-13 ביוני 1969) הוא ראש המועצה המקומית ג'דיידה-מכר.
ביוגרפיה

נולד לאחמד ולאמנה מלחם וגדל בכפר ג'דיידה-מכר. למד בבית הספר היסודי אבן סינא ובתיכון אלביריוני, בו סיים את לימודיו בשנת 1987.
בשנים 1988–1996 למד הנדסת חומרים באוניברסיטת פרידריך-אלכסנדר ארלנגן-נירנברג בגרמניה, שם השלים תואר ראשון ותואר שני בתחום.
עם סיום לימודיו שימש כמנהל מעבדה לכימיה במפעל "טרפלקס" שבקיבוץ רשפים (1996–2004). בשנים 2005–2018 עבד כמורה לנהיגה בבית ספר לנהיגה בעכו.
בבחירות לרשויות המקומיות 2018 התמודד לראשות המועצה ג'דיידה-מכר מול עאדל כיאל, עומר כיאל ו-ויסאם עריד. בסיבוב הראשון קיבל 31.43% מהקולות והעפיל לסיבוב השני מול עריד, שקיבל 33.32%. בסיבוב השני נבחר לראשות המועצה עם 52.46% מהקולות.
בנובמבר 2019 התרחש ירי לעבר ביתו, ורכבו הוצת. שבועיים לאחר מכן נורו שוב יריות לעבר ביתו, ומאבטחו נפצע באורח קשה.
בבחירות 2024 התמודד לקדנציה שנייה מול עפיף אל-חאג', ויסאם עריד ומחמוד שאמי, וניצח עם 45.17% מהקולות.
חיים אישיים

נשוי לסיהאם ואב לשלושה. מתגורר בג'דיידה-מכר.
הערות שוליים

↑  הודעות בדבר תוצאות הבחירות לרשויות המקומיות, ילקוט הפרסומים 8014, עמ' 3668
↑  חסן שעלאן, תושב הצפון ירה לעבר בית ראש המועצה, באתר ynet, 29 בנובמבר 2019
↑  חסן שעלאן, ירי לבית ראש מועצה בגליל, מאבטח נפצע קשה, באתר ynet, 10 בדצמבר 2019
↑  אלכסנדרה לוקש וניר (שוקו) כהן, ראש המועצה בגליל שמאבטחו נורה: "שמעתי את הצעקות של בתי", באתר ynet, 11 בדצמבר 2019
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12157, התשפ"ד, 6 במרץ 2024, עמ' 4432
קייטי לווס

| --- | --- |

 לידה:  22 בספטמבר 1981 (בת 43) קווינס, ניו יורק, ארצות הברית 
 מדינה:  ארצות הברית 
 מקום מגורים:  לוס אנג'לס 
 השכלה:  בית הספר לאמנויות על שם טיש  תיכון פול ד. שרייבר האב 
 תקופת הפעילות:  מ-2004 
 בן או בת זוג:  אדם שפירו (2012–?) 
 www.katielowes.com
 
קייטי קווין לווס (באנגלית: Katie Quinn Lowes; נולדה ב-22 בספטמבר 1982) היא שחקנית ובמאית תיאטרון יהודיה אמריקאית. היא ידועה בעיקר בזכות תפקידה כקווין פרקינס בסדרת הדרמה הפוליטית של ABC "סקנדל" (2012–2018) וגילומה של רייצ'ל דלואץ' וויליאמס בסדרת הדרמה של נטפליקס "להמציא את אנה" (2022).
ביוגרפיה

לווס נולדה בקווינס, ניו יורק, ארצות הברית וגדלה בפורט וושינגטון, ניו יורק, שם סיימה את לימודיה ב-2001 בתיכון פול ד. שרייבר. אביה הוא אירי קתולי, ואמה יהודייה.
היא סיימה את לימודיה בבית הספר טיש לאמנויות באוניברסיטת ניו יורק עם תואר ראשון במשחק.
קריירה

בשנת 2004, היא קיבלה את תפקידה הראשון במסך בסדרה "Rescue Me" של רשת FX. מאוחר יותר היא כיכבה לצד מרשה גיי הארדן בפיילוט של שואוטיים, "שנאה".
לווס שיחקה בתפקידי אורח במספר סדרות טלוויזיה, ביניהן "הסופרנוס", "ללא עקבות", "NCIS", "הלוחשת לרוחות", "קאסל", "העוקץ", ו"המפענחת".
ב-2008 היא שיחקה לצד לורי מטקאלף בסדרת הדרמה הקומית קצרת המועד של CW, "כסף קל".
לווס ידועה בעיקר בזכות תפקידה כקווין פרקינס, לשעבר לינדזי דווייר, בסדרת הדרמה הפוליטית של ABC "סקנדל" שיצרה שונדה ריימס. לפני "סקנדל", ללווס היה תפקידי אורח ב"האנטומיה של גריי" וב"מרפאה פרטית" של שונדה ריימס. "סקנדל" רצה במשך שבע עונות בין השנים 2012–2018 ולווס כיכבה לאורך כל עונות הסדרה בכיכובה של קרי וושינגטון, כבת זוגו של השחקן גיירמו דיאז.
כמדבבת נתנה לווס את קולה למספר סרטים מפורסמים ביניהם: "ראלף ההורס", "לשבור את הקרח", "6 גיבורים" והסרט הקצר "הסעודה" שהופיע לפנין, "זוטרופוליס", "ראלף שובר את האינטרנט", ו"ויוו".
ביולי 2018, לווס עשתה את הופעת הבכורה שלה כמפיקה בברודוויי, בהפקה של המחזמר "מלצרית" תחת חברת ההפקה המשותפת לה ולבעלה.
ב־2022 הופיעה בעונה אחת של הסדרה "How We Roll" (אנ') של רשת CBS יחד עם פיט הולמס בסיטקום המבוסס על חייו של עובד הרכב המפוטר שהפך לכדורסלר מקצועי טום סמולווד. הסדרה בוטלה אחרי עונה אחת. עוד ב-2022 הופיעה בשני פרקים בעונה האחרונה של "החיים עצמם".
בפברואר 2022 לווס גילמה את רייצ'ל דלואץ' וויליאמס במיני סדרה "להמציא את אנה" של שונדה רימס, ששודרה בנטפליקס ומבוססת על חייה של אנה דלבי.
חיים אישיים

לווס מתגוררת בלוס אנג'לס עם בעלה, השחקן אדם שפירו. שפירו גילם בין השאר את החבר שלה בפרק של סקנדל. בנם, אלבי שפירו, נולד ב-5 באוקטובר 2017. בתם, ורה שפירו, נולדה ב-22 בנובמבר 2020.
עם בעלה, אדם שפירו, היא אחת המייסדות והמנהלות של חברת התיאטרון IAMA שבסיסה בלוס אנג'לס, ותומכת בקהילת תיאטרון הקופסה השחורה של דרום קליפורניה.
פילמוגרפיה > בקולנוע

| שנה | שם הסרט | תפקיד | הערות |
| --- | --- | --- | --- |
| 2006 | משבר רבע חיים | מַזַל תְאוּמִים | ישירות לווידאו |
| 2008 | ארץ הפקר: עלייתו של ריקר | מתמחה בבית חולים | ישירות לווידאו |
| 2009 | רובוטריקים 2:הנקמה | אפריל עוזר הרזידנט |  |
| 2009 | The Job | קוני | ישירות לווידאו |
| 2009 | מעגל השמונה | איליין | ישירות לווידאו |
| 2009 | כריס וייסברג מתקרח | לקסי | סרט קצר |
| 2010 | דב | כריסטין | ישירות לווידאו |
| 2011 | ארוחת הערב לארבעה של פיל קוב | G-Friend |  |
| 2011 | עד שהשמש חמה | הכלה | סרט קצר |
| 2011 | סופר 8 | טינה |  |
| 2011 | בית קפה | קלי | ישירות לווידאו |
| 2011 | מתקשרים | מיצי |  |
| 2012 | ראלף ההורס | ראש נר | קוֹל |
| 2013 | תופעות לוואי | מארגת כנס |  |
| 2013 | לשבור את הקרח | מספר קולות, עבודת תנועה עבור "Let It Go" | קוֹל |
| 2014 | הסעודה | קולות רקע | קוֹל |
| 2014 | 6 גיבורים | אביגיל | קוֹל |
| 2016 | זוטרופוליס | ד"ר מדג' האני גירית | קוֹל |
| 2018 | ראלף שובר את האינטרנט | ראש נר | קוֹל |
| 2021 | ויוו | בקי | קוֹל |
| 2021 | חג המולד טס | ג'ני בקט |  |
| 2022 | Merry Kiss Cam | ג'ס וולף |  |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 2004 | להציל אותי | ילדה עטורת דם | פרק: "גיי" |
| 2004–2005 | כפי שהעולם מסתובב | מייגן | תפקיד חוזר |
| 2005 | שנאה | בריטני | פיילוט |
| 2005 | אור מנחה | האחות ספקטור |  |
| 2005 | בקרת נזקים | רושי | פרק: "מפקח הבריאות" |
| 2006 | הסופרנוס | ג'יליאן | פרק: "מר וגברת. בקשת ג'ון סקרימוני" |
| 2006 | ללא עקבות | רובין אולסון | פרק: "הדבר עם נוצות" |
| 2007 | NCIS | ברין לנדרס | פרק: "בחושך" |
| 2008 | הלוחשת לרוחות | ג'ולי אנדרסון | פרק: "The Gravesitter" |
| 2008 | עיר ההוללות | ליז | פרקים: "גל חום", "קח את זה עד הגבול" |
| 2008–2009 | כסף קל | ברנדי באפקין | 8 פרקים |
| 2009 | קאסל | רייצ'ל מדוקס | פרק: "הבית הוא איפה שהלב עצר" |
| 2010 | העוקץ | אשלי מור | פרק: "The Double Blind Job" |
| 2010 | מרפאה פרטית | קנדרה | פרק: "קח שניים" |
| 2011 | האנטומיה של גריי | תורמת דם | פרק: "קטין ללא מלווה" |
| 2011 | המפענחת | אנדריאה הירשבאום | פרק: "לשרת באהבה" |
| 2012 | רופא להשכיר | קארי | פרק: "שחר הרפואה" |
| 2012–2018 | סקנדל | קווין פרקינס / לינדזי דווייר | תפקיד ראשי, 7 עונות |
| 2017–2018 | וולטרון: המגן האגדי | המפקד לדנוק (קול) | פרקים: "Begin the Blitz", "A New Defender", "Blood Duel" ו"Bloodlines" |
| 2022 | להמציא את אנה | רייצ'ל דלואץ' וויליאמס | מיני סדרה |
| 2022 | How We Roll | ג'ן סמולווד | תפקיד ראשי; 11 פרקים |
| 2022 | החיים עצמם | אריאל | פרקים: "יום החתונה", "הלילה שלפני החתונה" |
| 2022 | זוטרופוליס+ | מולי הופס, בריאנקה (קול) | 2 פרקים |
| TBA | The Hunting Wives | ג'יל |  |
הערות שוליים

↑  "Scandal (ABC) Cast Interview". YouTube. נבדק ב-24 בנובמבר 2014. {{cite web}}:  (עזרה)
↑  "The Real Midwives: Celebrity Birth Stories - Katie Lowes Ep 1". YouTube. נבדק ב-4 בספטמבר 2017. {{cite web}}:  (עזרה)
↑  Genn, Adina. "How Port Washington Helped Shape ABC Star Katie Lowes", Port Washington, NY, Patch, April 5, 2012. Accessed February 6, 2023. "Lowes plays Quinn Perkins, a young lawyer with a secret past and a steep learning curve. But don't be fooled by the hype. Lowes is still very much a Port Washington girl, and says her roots played a big role in who she is today.... Like many current Port Washington 'theater kids,' Lowes, who graduated high school in 2000, devoted herself to the local arts scene, and all of its opportunities."
↑  "Hollywood Now: Scandal's Katie Lowes on marriage, plus news on Kate Hudson, Chelsea Handler & Jamie-Lynn Sigler". 27 בינואר 2016. {{cite web}}:  (עזרה)
1 2 3  "Katie Lowes Biography". TV Guide. נבדק ב-29 בספטמבר 2014. {{cite web}}:  (עזרה)
↑  "EASY MONEY (CW)". נבדק ב-24 בנובמבר 2014. {{cite web}}:  (עזרה)
↑  "Scandal SERIES PREMIERE APR 5 10-9c". ABC. נבדק ב-24 בנובמבר 2014. {{cite web}}:  (עזרה)
↑  "ABC picks up 'Charlie's Angels,' 'Good Christian Belles' and ten more - Zap2it". Blog.zap2it.com. 2011-05-13. אורכב מ-המקור ב-2012-05-05. נבדק ב-2013-06-24.
↑  McPhee, Ryan (17 ביולי 2018). "Scandal Star Katie Lowes and Husband Adam Shapiro Make Broadway Debuts in Waitress Together July 17". playbill.com. נבדק ב-3 באוגוסט 2021. {{cite web}}:  (עזרה)
↑  שרון גולן מאירי, ‏"נטפליקס מציגה אותה כתאבת בצע וסנובית", באתר ‏מאקו‏, 30 באוגוסט 2022
↑  "Quinn Perkins". ABC. נבדק ב-24 בנובמבר 2014. {{cite web}}:  (עזרה)
↑  "Scandal Exclusive: Katie Lowes' Husband Cast in 'Surreal' Role, as Quinn's [Spoiler]". TVLine. 8 בינואר 2013. נבדק ב-24 בנובמבר 2014. {{cite web}}:  (עזרה)
↑  "Baby Gladiator! Katie Lowes Welcomes Son Albee". People. 5 באוקטובר 2017. {{cite web}}:  (עזרה)
↑  "Katie Lowes on Instagram: "...and just like that, we're a family of 4! Meet our baby Vera Fay Shapiro. Born 11/22. @shappyshaps and I love you, V, get ready for some good times! ❤️❤️❤️"".
↑  "Councilmember Mitch O'Farrell Speaks Out to Oppose AEA's Referendum on LA's 99-Seat Theatres". Fountain Theatre blog. 5 במרץ 2015. נבדק ב-30 במרץ 2015. {{cite web}}:  (עזרה)
↑  Kelley, Seth (26 במרץ 2015). "Q&A: 'Scandal' Actress Katie Lowes Takes the Stage in 'A Dog's House'". Variety. נבדק ב-30 במרץ 2015. {{cite news}}:  (עזרה)
↑  Frozen DVD end credits
↑  "SCANDAL's Katie Lowes Reveals She Did Motion Work for Disney's FROZEN". Broadway World (באנגלית). 28 במרץ 2014. נבדק ב-23 במאי 2017. {{cite news}}:  (עזרה)
↑  Goldberg, Lesley (19 באפריל 2018). "'Scandal': What's Next (and Fun Facts) for Each of the Gladiators". The Hollywood Reporter. נבדק ב-19 באפריל 2018. {{cite news}}:  (עזרה)
| --- | --- |
בקרת זהויות :  BnF: cb16587908f (data)  ISNI: 0000 0000 7592 0718  LCCN: no2010011579  VIAF: 106905040   WorldCat (עם VIAF): 106905040
ארין קרקוב

| --- | --- |

 לידה:  5 בספטמבר 1984 (בת 40) פילדלפיה, פנסילבניה, ארצות הברית 
 שם לידה:  Erin A. Krakow 
 מדינה:  ארצות הברית ארצות הברית
 תקופת הפעילות:  מ-2010 
 מקום לימודים:  בית הספר ג'וליארד  Dreyfoos School of the Arts 
 פרופיל ב-IMDb
 
ארין א. קרקוב (באנגלית: Erin A. Krakow; נולדה ב־5 בספטמבר 1984) היא שחקנית ומפיקה־שותפה בפועל אמריקאית־יהודייה. נודעת בעיקר בזכות תפקידה בתור טניה גבריאל בסדרה הדרמה "נשות הצבא", ובתור אליזבת תאצ'ר בתפקידה המרכזי בסדרת הדרמה של הולמרק "כשהלב קורא".
ביוגרפיה

ארין אליסה קרקוב נולדה בפילדלפיה, פנסילבניה שבארצות הברית, למשפחה יהודית ממוצא אשכנזי. מאוחר יותר היא עברה להתגורר בוולינגטון, פלורידה, עם אחיה, קייל קרקוב, והוריה, מורגן קרקוב וד"ר אליוט קרקוב. סבה הוא ריצ'רד ג. קרקוב.
היא למדה בבית הספר לאמנויות אלכסנדר וו. דרייפוס ג'וניור בווסט פאלם ביץ', פלורידה. היא למדה דרמה בבית הספר ג'וליארד שבניו יורק, והחלה את קריירת המשחק שלה על הבמה עם תפקידים ב"חשיבותה של רצינות", "ג'ורג' הרביעי" ו"מגנוליות מפלדה".
קריירה

מ־2010 עד 2012, שיחקה בתור טניה גבריאל בסדרת הדרמה של רשת Lifetime האמריקאית "נשות הצבא", בתור חובשת באפגניסטן. מאוחר יותר, שייחקה בתפקיד אורחת בסדרת דרמת־הפשע הקומית "קאסל" ברשת ABC האמריקאית, בכיכובו של ניית'ן פיליון.
החל משנת 2014, היא מככבת כדמות הראשית בסדרת הדרמה הטלוויזיונית של רשת הולמרק האמריקאית "כשהלב קורא". בסדרה כיכב לצידה השחקן האוסטרלי דניאל ליסינג. בסדרה היא מגלמת את המורה מיס אליזבת תאצ'ר, זו העונה ה-11.
קרקוב כיכבה בסרט הטלוויזיה מבית הולמרק משנת 2016 "למצוא את אבא חג המולד". בסרט היא כיכבה בתור מירנדה צ'סטר, לצד השחקן הקנדי ניאל מאטר, בתור אשה המבקרת בעיירה קטנה בוורמונט במהלך חג המולד, ומחפשת רמזים לזהות אביה. עם השידור הפך הסרט לבכורה הנצפית ביותר בתולדות הרשת. הולמרק הכריזה על סרט המשך, במאי 2017. הצילומים לסרט ההמשך, שכותרתו "Engaging Father Christmas", התרחשו בוונקובר שבקנדה ביוני 2017, כאשר גם קרקוב וגם מאטר שבו לגלם את תפקידיהם. הסרט שודר בהולמרק בנובמבר 2017. קרקוב החלה לצלם את החלק השלישי בסדרת הסרטים, תחת הכותר "Marrying Father Christmas" במרץ 2018. סרט הטלוויזיה של הולמרק שודר בבכורה בארצות הברית, ב־4 בנובמבר 2018, כחלק מהתוכנייה העונתית של הרשת "נסים של חג המולד".
פילמוגרפיה

| שנה | כותר | תפקיד | הערות |
| --- | --- | --- | --- |
| 2010–2012 | נשות קבע | טניה גבריאל | תפקיד קבוע; 18 פרקים |
| 2013 | קאסל | ג'ולי רוג'רס | פרק: "רתיעה" |
| 2014 | סיכוי לרומנטיקה | סמנתה הארט | סרט טלוויזיה |
| 2014–הווה | כשהלב קורא | אליזבת תאצ'ר | התפקיד המרכזי; גם מפיקה־שותפה בפועל |
| 2014 | חותך עוגיות חג המולד | כריסטי ריינולדס | סרט טלוויזיה |
| 2015 | NCIS: לוס אנג'לס | אמילי מור | פרק: "מצודה" |
| 2016 | מרד בנות טובות | מורין | פרק: "The Folo" |
| 2016 | Finding Father Christmas | מירנדה צ'סטר | סרט טלוויזיה |
| 2017 | NCIS | אליזבת דין | פרק: "פגישה" |
| 2017 | Engaging Father Christmas | מירנדה צ'סטר | סרט טלוויזיה |
| 2018 | Marrying Father Christmas | מירנדה צ'סטר | סרט טלוויזיה |
| 2019 | A Summer Romance | סמנתה ווקר | התפקיד הראשי; סרט טלוויזיה של הולמרק; גם מפיקה־שותפה בפועל |
| 2019 | Sense, Sensibility & Snowmen | אלה דאשווד | התפקיד הראשי; סרט טלוויזיה של הולמרק |
| 2021 | It Was Always You | אליזבת | התפקיד הראשי; סרט טלוויזיה של הולמרק |
| 2023 | The Wedding Cottage | ונסה דויל | סרט טלוויזיה של הולמרק |
| 2024 | Blind Date Book Club | מג טומפקינס | סרט טלוויזיה של הולמרק |
| 2024 | Santa Tell Me | אוליביה | סרט טלוויזיה של הולמרק |